CELEX: 62011CA0367
Language: mt
Date: 2012-10-25 00:00:00
Title: Kawża C-367/11: Sentenza tal-Qorti tal-Ġustizzja (Ir-Raba’Awla) tal- 25 ta’ Ottubru 2012 (talba għal deċiżjoni preliminari tal-Cour de cassation — Il-Belġju) — Déborah Prete vs Office national de l'emploi (Moviment liberu tal-persuni — Artikolu 39 KE — Ċittadin ta’ Stat Membru li jkun qed ifittex xogħol fi Stat Membru ieħor — Ugwaljanza fit-trattament — Allowances tal-istennija favur żgħażagħ li jkunu qegħdin ifittxu l-ewwel xogħol tagħhom — Għoti suġġett għall-kundizzjoni tal-ikkompletar ta’ mill-inqas sitt snin ta’ studji fl-Istat ospitanti)

22.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/6
            
         Sentenza tal-Qorti tal-Ġustizzja (Ir-Raba’Awla) tal-25 ta’ Ottubru 2012 (talba għal deċiżjoni preliminari tal-Cour de cassation — Il-Belġju) — Déborah Prete vs Office national de l'emploi
   (Kawża C-367/11) (1)
   
   (Moviment liberu tal-persuni - Artikolu 39 KE - Ċittadin ta’ Stat Membru li jkun qed ifittex xogħol fi Stat Membru ieħor - Ugwaljanza fit-trattament - Allowances tal-istennija favur żgħażagħ li jkunu qegħdin ifittxu l-ewwel xogħol tagħhom - Għoti suġġett għall-kundizzjoni tal-ikkompletar ta’ mill-inqas sitt snin ta’ studji fl-Istat ospitanti)
   2012/C 399/08
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Déborah Prete
   
      Konvenut: Office national de l'emploi
   
      Suġġett
   
   Talba għal-deċiżjoni preliminari — Cour de cassation (il-Belġju) — Interpretazzjoni tal-Artikoli 12, 17, 18 u 39 KE (li saru l-Artikoli 18, 20, 21 u 45 TFUE) — Allowances tal-istennija favur żgħażagħ li jkunu qegħdin ifittxu l-ewwel xogħol tagħhom — Għoti suġġett għat-twettiq ta’ mill-inqas minn sitt snin ta’ studji fi stabbiliment tat-tagħlim tal-Istat Membru kkonċernat — Rifjut ta’ għoti lil ċittadin ta’ Stat Membru ieħor li jkun wettaq studji sekondarji f’dan l-Istat l-ieħor, unikament minħabba n-nuqqas ta’ osservanza tal-kundizzjoni msemmija qabel — Élementi li għandhom jittieħdu inkunsiderazzjoni sabiex tiġi evalwata r-rabta ta’ żagħżugħ mas-suq tax-xogħol nazzjonali
   
      Dispożittiv
   
   L-Artikolu 39 KE jipprekludi dispożizzjoni nazzjonali bħal dik inkwistjoni fil-kawża prinċipali li tissuġġetta d-dritt għal allowances tal-istennija li huma ta’ benefiċċju liż-żgħażagħ li jkunu qegħdin ifittxu l-ewwel xogħol tagħhom għall-kundizzjoni li l-persuna kkonċernata tkun segwiet tal-inqas sitt snin ta’ studji fi stabbiliment tat-tagħlim tal-Istat Membru ospitanti, sa fejn din il-kundizzjoni tipprekludi t-teħid inkunsiderazzjoni ta’ elementi rappreżentattivi oħra li huma xierqa sabiex jistabbilixxu l-eżistenza ta’ rabta reali bejn l-applikant għal allowances u s-suq ġeografiku tax-xogħol inkwistjoni u teċċedi, minħabba dan il-fatt, dak li huwa neċessarju sabiex jintlaħaq l-għan segwit minn din id-dispożizzjoni u li huwa intiż sabiex tiġi ggarantita l-eżistenza ta’ tali rabta.
   
      (1)  ĠU C 282, 24.9.2011.